**Գնումների մասնագետ**

**Աշխատանքային պարտականությունները**

* Հիմնվելով Ծրագրի գնահատման փաստաթղթի վրա՝ մշակել Ծրագրի գնումների ռազմավարության փաստաթուղթը (ԾԳՌՓ/PPSD),
* Սերտորեն համագործակցելով և խորհրդակցելով Ծրագրի թիմի տեխնիկական անձնակազմի (Ոռոգման ինժեներ և Ջրամատակարարման և ջրահեռացման փորձագետ) հետ՝ մշակել Ծրագրի Գնումների պլանը՝ հաշվի առնելով պլանավորվող գործողությունների հերթականությունը, տևողությունը, սեզոնային իրականացվելիությունը և այլն,
* Իրականացնել շուկայի վերլուծություն նախքան գնումների պլանավորումը,
* Մշակել Գնումների և ընտրության մեթոդները Ծրագրի համար, ինչպես նաև՝ յուրաքանչյուր գնման գործողության պատշաճ փաստաթղթավորման ուղեցույցները՝ ապահովելով համապատասխանությունը Ծրագրի հիմնական նպատակի և ՀԲ-ի գնումների ընթացակարգերի առանցքային սկզբունքների հետ,
* Մասնակցել ՀԲ-ի առաքելություններին և դրանց արդյունքներով ձեռնարկել գործողություններ՝ ներառյալ ՀԲ երևանյան գրասենյակի հետ աշխատանքների համակարգումը:

**Գնումների մասնագետին ներկայացվող պահանջները**

**Կրթություն**

* Բակալավրի կամ մագիստրոսի աստիճան տնտեսագիտության, հաշվապահության, բիզնեսի կառավարման կամ հարակից ոլորտներում

**Աշխատանքային փորձ**

* Առնվազն 5 տարվա մասնագիտական փորձ միջազգային գնումների գործընթացների կառավարման ոլորտում, նախընտրելի է՝ խոշոր ենթակառուցվածքային կամ միջազգային ծրագրերում

**Հմտություններ և կարողություններ**

* Միջազգային ֆինանսական կառույցների (ՄՖՀ) գնումների ընթացակարգերի և կանոնների լավ իմացություն,
* Գնումների կառավարման գործիքների տիրապետում,
* Հայերեն և անգլերեն լեզուների վարժ տիրապետում:

**Այլ պահանջներ**

* Թիմային և գործընթացային կառավարման հմտություններ